தமிழகத்தில் நவீன எழுத்தாளர்கள் என்று சொல்லிக்கொள்ளும் பலரது சாதிக் கூட்டணிகளையும் சாதி வெறிகளையும் நான் மிக வெளிப்படையாக அருகிலிருந்து பார்த்திருக்கிறேன். குறிப்பாக பிராமணர் எழுத்தாளர்கள் லாபி, பிள்ளைமார் எழுத்தாளர் லாபி, நாடார் எழுத்தாளர் லாபி, வன்னியர் எழுத்தாளர் லாபி ஆகியவை மிகவும் பலமானவை. விருதுகள் கொடுக்கபடுவது, ஃபெல்லொஷிப் போன்ற விஷ்யங்கள், வெளிநாட்டு பயணங்கள், ஊடகங்களில் தங்கள் ஆட்களை வைத்து தமக்கான வாய்ப்புகளை உருவாக்கிகொள்வது என மிக உக்கிரமான சாதிய செயல்பாடுகள் நவீன இலக்கிய சாதிக்குழுக்களால் முன்னெடுக்கபடுகின்றன. இந்த கூட்டணிகள் கன்ணுக்கே தெரியாது. ஆனால் தலித் எழுத்தாளர்கள் மட்டும்தான் ஏதோ சாதி அடையாளத்தோடு செயல்படுவதுபோன்ற ஒரு தோற்ற்றம் உருவாக்கப்படுகிறது. ஆனால் தலித் எழுத்தாளர்களுக்கு என்று எந்த லாபியும் இல்லை என்பதுதான் உண்மை.